Die geeltolbos (Leucadendron olens) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap, waar dit voorkom in die Doringriviervallei van die Outeniekwaberge. Die regop struik word 1,2 m hoog en blom in Junie. Vuur vernietig die plant maar die sade oorleef. Die sade word in 'n tol op die vroulike plant geberg, en wanneer dit ryp geword het, vrygelaat en deur miere na hul neste gedra. Die plant is eenslagtig en daar is afsonderlike plante met manlike- en vroulike blomme, wat deur insekte bestuif word. Die plant groei hoofsaaklik in droë sandsteen, op noordelike hellings van 590-800 m. In Engels staan dit as die Yellow conebush bekend. http://redlist.sanbi.org/species.php?species=794-92 http://biodiversityexplorer.info/plants/proteaceae/leucadendron_olens.htm https://www.proteaatlas.org.za/conebu10.htm Wikimedia Commons het meer media in die kategorie Geeltolbos.